Diari Oficial de la Generalitat Valenciana


Sumari del DOGV 4885, del 17-11-2004 (2004/11836)

Notificació de la resolució del recurs d'alçada, referència interna R-52/2004, a Construcciones Foypa, SL.
----------------------------------------------------------------------------------------------------------

### Dades del document

Número de DOGV
:   4885

Data del DOGV
:   17-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11815


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs d'alçada, referència interna R-52/2004, a Construcciones Foypa, SL. [2004/F11251]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Construcciones Foypa, SL, passeig de Morella, número 44 (12269 Castelló de la Plana) la resolució del recurs d'alçada amb el número de referència interna R-52/2004.
  
Resolució
  
Després d'examinar el recurs d'alçada formulat per Construcciones Foypa, SL, contra la resolució del Servei Territorial d'Habitatge i Projectes Urbans de Castelló, en l'expedient número 12/1G/0062/93 (F-41/99).
  
Antecedents de fet
  
Primer. Amb data 11 de novembre de 1999, el president de la comunitat de propietaris de l'edifici situat a Torreblanca (Castelló), carrer de Juan Ramón Jiménez, número 47, va formular denúncia davant del Servei Territorial d'Arquitectura i Habitatge de la Conselleria d'Obres Públiques, Urbanisme i Transports, contra el promotor i constructor dels habitatges, la mercantil Foypa, SL, amb domicili en el passeig de Morella número 44, entresòl, de Castelló de la Plana, per diverses deficiències existents en l'edificació, entre les quals cal destacar per la seua importància, la presència d'innumerables clavills en les façanes de l'edifici.
  
Segon. La tramitació de l'expedient sancionador va ser molt difícil, ja que Foypa, SL, sistemàticament es nega a rebre les notificacions que per correu certificat li són remeses.
  
En aquest sentit i a manera d'exemple poden citar-se les actuacions següents:
  
1. La incoació de l'expedient sancionador es va remetre a Foypa el 31 de maig de 2000, però aquest va rebutjar la notificació. Va ser necessari acudir a la publicació per edictes al tauler d'anuncis de l'Ajuntament de les Coves de Vinromà, domicili del promotor en l'expedient, malgrat que el representant del promotor havia efectuat al·legacions el 30 de juny de 2000, i havia comparegut davant del Servei Territorial el 20 de juny de 2000.
  
2. La proposta de resolució es va notificar a les parts el 28 d'agost de 2000. Aquesta vegada a Foypa li remetérem la proposta tant al seu domicili social a Castelló de la Plana, com al domicili que apareix en l'expedient, a les Coves de Vinromà.
  
No obstant això, també de nou va ser necessari publicar edictes en els dos ajuntaments i en el Butlletí Oficial de la Província de Castelló, malgrat que el 2 d'octubre de 2000, torna a comparéixer Foypa en el Servei Territorial i l'11 d'octubre efectua al·legacions.
  
3. La resolució de l'expedient és de 30 de novembre de 2000, que es notifica a les parts el mateix dia.
  
De nou resulten negatives les notificacions, per la qual cosa és necessària la publicació de la resolució, el procés acaba el 14 de desembre de 2000. Foypa va presentar recurs d'alçada el 19 de desembre de 2000.
  
4. La comunicació de les respectives interposicions dels recursos d'alçada, també resulta negativa per a Foypa, el procés de publicació d'aquest tràmit acaba el 8 de març de 2001.
  
Tercer. La resolució que sanciona va ser reformada parcialment mitjançant una resolució del director general d'Arquitectura i Habitatge de data 12 de novembre de 2001, dels recursos d'alçada que interposen els denunciats.
  
La resolució d'aquest recurs tampoc va poder ser notificada a Foypa, ha de publicar-se mitjançant edictes. La publicació en el Diari Oficial de la Generalitat Valenciana va ser en data 20 de febrer de 2002.
  
Contra aquesta resolució Foypa no va interposar el preceptiu recurs contenciós administratiu.
  
Quart. En execució de la resolució que sanciona, parcialment reformada per la resolució del recurs d'alçada, el Servei Territorial d'Arquitectura i Habitatge de Castelló va notificar a Foypa el 9 de maig de 2002, que si en el termini d'un mes no procedia a esmenar definitivament les deficiències assenyalades, es procediria a l'execució forçosa mitjançant multes coercitives.
  
La notificació d'aquesta resolució també va ser negativa, es va procedir a la seua publicació (BOP de 22 de juny de 2002), el procés va finalitzar el 31 de juliol de 2002 (Devolució de l'edicte degudament diligenciat per l'Ajuntament de Castelló de la Plana).
  
Cinqué. No es van esmenar les deficiències i per això el 27 de setembre de 2002, el servei territorial va imposar a Construcciones Foypa, SL, una multa coercitiva de 601,01 euros, amb expressa advertència que si en el termini de 30 dies no executava les obres, seria reiterada.
  
Havien transcorregut des de la denúncia dos anys.
  
Una vegada més ?i és l'octava?, s'ha de procedir a la publicació, acabat el procés el 27 de desembre de 2002, (Devolució de l'edicte degudament diligenciat per l'Ajuntament de les Coves de Vinromà).
  
Sisé. No es va recórrer aquesta multa coercitiva. Tampoc Foypa va realitzar les obres.
  
Seté. Amb data 22 de desembre de 2003, el Servei Territorial de Castelló va imposar a Construcciones Foypa, SL, una nova multa coercitiva aquesta vegada de 1.202,02 euros, es va reiterar l'advertència que si en el termini de 30 dies no executava les obres, seria reiterada.
  
Una altra vegada més ha de procedir-se a la publicació d'aquesta resolució mitjançant edictes, procés que aquesta vegada acaba el 26 de febrer de 2004.
  
Huité. Contra aquesta resolució Foypa, SL, ha interposat recurs d'alçada, que es fonamenta en dues al·legacions: caducitat de l'expedient sancionador i vulneració de la resolució recorreguda del principi de presumpció d'innocència.
  
Des de la denúncia han transcorregut quasi quatre anys.
  
Fonaments de dret
  
Primer. Competència
  
És òrgan competent per a la resolució d'aquest recurs el director general d'Habitatge i Projectes Urbans, d'acord amb el que establix l'article 114 de la Llei de Règim Jurídic de les Administracions Públiques i del Procediment Administratiu Comú i article 19 del Decret 119/2003, d'11 de juliol, del Consell de la Generalitat Valenciana pel qual s'aprova el Reglament Orgànic i Funcional de la Conselleria de Territori i Habitatge.
  
Segon. Procediment
  
S'ha observat en la tramitació de l'expedient el que disposen els articles 107, 110, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
Tercer. Sobre la resolució recorreguda
  
La resolució recorreguda és la dictada en data 22 de desembre de 2003 pel Servei Territorial d'Habitatge i Projectes Urbans de Castelló, per la qual s'imposa una segona multa coercitiva a la mercantil Foypa, SL, per no acatar l'ordre d'esmenar definitivament les deficiències que es recullen en la resolució que sanciona, de 30 de novembre de 2003, parcialment modificada en resoldre el recurs d'alçada que es va formular contra aquesta.
  
Es tracta per tant d'un acte d'execució subsidiària, dictat a l'empara de l'article 14 de la Llei 1/1997, de 21 de febrer, de règim sancionador en matèria d'habitatge, que diu:
  
«1. L'execució de les resolucions recaigudes en els expedients sancionadors podrà realitzar-se mitjançant l'aplicació de les mesures d'execució forçosa previstes en el capítol V del títol VI de la Llei de Règim Jurídic de les Administracions Públiques i del Procediment Administratiu Comú, i s'autoritza en qualsevol cas l'administració de la Generalitat Valenciana perquè impose multes coercitives en la quantia de 100.000 pessetes, la primera i de 200.000 pessetes, les successives, mentre no s'esmene la causa que haja motivat la sanció.
  
2. Les multes coercitives seran independents de les sancions que puguen imposar-se com a conseqüència d'un expedient sancionador i compatibles amb aquestes.
  
3. En tot cas les multes a què fa referència el present article s'imposaran després de l'advertència als interessats.»
  
No és objecte del present recurs doncs, la resolució de 30 de novembre de 2000, que com s'ha indicat ha esdevingut consentida i ferma en no ser recorreguda.
  
Per tant, els motius al·legats han d'estudiar-se a la vista de la resolució que pot ser objecte de recurs.
  
Al·lega la que reclama en primer lloc caducitat de l'expedient basant-se en el que disposa l'article 20.6 del Reial Decret 1398/1993, de 4 d'agost, pel qual s'aprova el Reglament per a l'Exercici de la Potestat Sancionadora.
  
Creiem que podem afirmar que el reclamant actua amb mala fe processal, perquè el que realment ha fet al llarg de tot el procediment és provocar contínues interrupcions només imputables a ell, amb la finalitat de dilatar el més possible la reparació que se li ha imposat, que no ha recorregut i que és ferma.
  
Construcciones Foypa SL és una empresa amb domicili social a Castelló de la Plana, passeig de Morella, 44, entresòl (DP 12736), el telèfon de la qual és el 031018047 i el seu fax és el 692318842, i que va facturar 1,9 milions d'euros, segons dades que apareixen en la pàgina web de l'Institut Valencià de l'Edificació. (Vide. www.five.es/constructoras).
  
No és per tant lògic que resulte tan difícil notificar-li una resolució, llevat que voluntàriament ho evite.
  
Aquesta actuació clarament obstructiva l'incapacita per a al·legar la més mínima causa de caducitat o de prescripció
  
En segon lloc, al·lega el reclamant que la resolució recorreguda vulnera el principi de presumpció d'innocència.
  
Difícilment pot efectuar-se aquesta al·legació d'un acte d'execució subsidiària, que precisament parteix de l'existència d'una sanció ferma.
  
Per un altre costat si aquesta al·legació vol formular-se a la resolució de 30 de novembre de 2000, cal recordar-li al reclamant que aquella és ferma per haver sigut consentida, per la qual cosa no li cal a l'administració tornar sobre ella.
  
Després de vore la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de legislació de general i pertinent aplicació i de conformitat amb la proposta de resolució de l'Àrea de Promoció, resolc:
  
Desestimar el recurs d'alçada interposat per Construcciones Foypa, SL, formulat contra la resolució del cap del Servei Territorial d'Habitatge i Projectes Urbans Castelló, data 22 de desembre de 2003, per la qual s'imposa una segona multa coercitiva a la mercantil Foypa, SL, per no acatar l'ordre d'esmenar definitivament les deficiències que es recullen en la resolució que sanciona, de 30 de novembre de 2003, parcialment modificada en resoldre el recurs d'alçada que es va formular contra aquesta, confirmant-la en conseqüència íntegrament.
  
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.